ddrg/super_eurlex huggingface dataset:
Úradný vestník L 195 , 23/07/1988 S. 0079 - 0079



Nariadenie Rady z 18. júla 1988, ktoré sa týka uzavretia Dohody o spolupráci medzi Európskym hospodárskym spoločenstvom a Švajčiarskou konfederáciou o výskume a vývoji v oblasti progresívnych materiálov (Euram) (88/405/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie, so zreteľom na stanovisko Európskeho parlamentu [1], keďže Rada svojím rozhodnutím 86/235/EHS [2] prijala program výskumu materiálov (surovín a progresívnych materiálov) na roky 1986 až 1989, v ktorom je zahrnutý aj dielčí program o progresívnych materiáloch (Euram); keďže článok 6 uvedeného rozhodnutia splnomocňuje Komisiu, aby nadviazala rokovania s tretími krajinami, predovšetkým tými, ktoré sa zapájajú do Európskej spolupráce v oblasti vedecko-technického výskumu (COST), s cieľom plne alebo čiastočne ich začleniť do tohto programu; keďže Rada rozhodnutím 87/177/EHS [3] schválila v mene Európskeho hospodárskeho spoločenstva rámcovú dohodu o vedecko-technickej spolupráci medzi Európskymi spoločenstvami a, medzi iným, Švajčiarskou konfederáciou; keďže táto dohoda by sa mala schváliť; keďže zmluva nestanovuje potrebné právomoci, iné ako právomoci uvedené v článku 235, PRIJALA TOTO NARIADENIE: Článok 1 Dohoda o spolupráci medzi Európskym hospodárskym spoločenstvom a Švajčiarskou konfederáciou o výskume a vývoji v oblasti progresívnych materiálov (Euram) sa týmto schvaľuje v mene spoločenstva. Znenie dohody je pripojené k tomuto rozhodnutiu. Článok 2 Predseda Rady poskytne oznámenie stanovené v článku 9 dohody [4]. V Bruseli 18. júla 1988 Za Radu predseda Y. Pottakis [1] Ú. v. ES C 167, 27. 6. 1988. [2] Ú. v. ES L 159, 14. 6. 1986, s. 36. [3] Ú. v. ES L 71, 14. 3. 1987, s. 29. [4] Dátum vstúpenia tejto dohody do platnosti uverejnení v Úradnom vestníku Európskych spoločenstiev generálny sekretariát Rady. --------------------------------------------------
Úradný vestník L 327 , 30/11/1988 S. 0057 - 0057

Fínske špeciálne vydanie: Kapitola 11 Zväzok 14 S. 0190

Švédske špeciálne vydanie: Kapitola 11 Zväzok 14 S. 0190



Rozhodnutie Rady z 21. novembra 1988 o uzatvorení dodatkového protokolu k Dohode o spolupráci medzi Európskym hospodárskym spoločenstvom a Sýrskou arabskou republikou (88/598/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 238, so zreteľom na odporúčanie Komisie, so zreteľom na súhlas Európskeho parlamentu [1], keďže by dodatkový protokol k Dohode o spolupráci medzi Európskym hospodárskym spoločenstvom a Sýrskou arabskou republikou [2], podpísaný v Bruseli 18. januára 1977, mal byť schválený, ROZHODLA TAKTO: Článok 1 Dodatkový protokol k Dohode o spolupráci medzi Európskym hospodárskym spoločenstvom a Sýrskou arabskou republikou sa týmto v mene spoločenstva schvaľuje. Text protokolu je priložený k tomuto rozhodnutiu. Článok 2 Predseda Rady vydá oznámenie ustanovené v článku 5 protokolu [3]. Článok 3 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 21. novembra 1988 Za Radu Predseda Th. Pangalos [1] Ú. v. ES C 290, 14.11.1988. [2] Ú. v. ES L 269, 27.9.1978, s. 2. [3] Ú. v. ES L 327, 30.11.1988, s. 64. --------------------------------------------------
Úradný vestník L 327 , 30/11/1988 S. 0035 - 0035

Fínske špeciálne vydanie: Kapitola 11 Zväzok 14 S. 0168

Švédske špeciálne vydanie: Kapitola 11 Zväzok 14 S. 0168



Rozhodnutie Rady z 21. novembra 1988 o uzatvorení Štvrtého dodatkového protokolu k Dohode medzi Európskym hospodárskym spoločenstvom a Izraelským štátom (88/596/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 238, so zreteľom na odporúčanie Komisie [1], so zreteľom na stanovisko Európskeho parlamentu [2], keďže by sa mal schváliť Štvrtý dodatkový protokol k Dohode medzi Európskym hospodárskym spoločenstvom a Izraelským štátom [3], podpísaný v Bruseli 11. mája 1975, ROZHODLA TAKTO: Článok 1 Štvrtý dodatkový protokol k Dohode medzi Európskym hospodárskym spoločenstvom a Izraelským štátom sa týmto v mene Spoločenstva schvaľuje. Znenie protokolu tvorí prílohu tohto rozhodnutia. Článok 2 Predseda Rady podá oznámenie podľa článku 8 ods. 1 protokolu [4]. Článok 3 Toto rozhodnutie nadobúda účinnosť prvý deň po jeho uverejnení v Úradnom vestníku Európskych spoločenstiev. V Bruseli 21. novembra 1988 Za Radu predseda Th. Pangalos [1] Ú. v. ES C 104, 21.4.1987, s. 8. [2] Ú. v. ES C 290, 14.11.1988. [3] Ú. v. ES L 136, 28.5.1975, s. 3. [4] Pozri s. 56 tohto úradného vestníka. --------------------------------------------------
Úradný vestník L 327 , 30/11/1988 S. 0051 - 0051

Fínske špeciálne vydanie: Kapitola 11 Zväzok 14 S. 0184

Švédske špeciálne vydanie: Kapitola 11 Zväzok 14 S. 0184



Rozhodnutie Rady z 21. novembra 1988 o uzatvorení protokolu o finančnej spolupráci medzi Európskym hospodárskym spoločenstvom a Izraelským štátom (88/597/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 238, so zreteľom na odporúčanie Komisie, so zreteľom na súhlas Európskeho parlamentu [1], keďže by sa mal schváliť Protokol o finančnej spolupráci medzi Európskym hospodárskym spoločenstvom a Izraelským štátom, ROZHODLA TAKTO: Článok 1 Protokol o finančnej spolupráci medzi Európskym hospodárskym spoločenstvom a Izraelským štátom sa schvaľuje v mene spoločenstva. Znenie protokolu tvorí prílohu tohto rozhodnutia. Článok 2 Predseda Rady predloží oznámenie uvedené v článku 13 ods. 1 protokolu [2]. Článok 3 Toto rozhodnutie nadobúda účinnosť prvý deň po jeho uverejnení v Úradnom vestníku Európskych spoločenstiev. V Bruseli 21. novembra 1988 Za Radu predseda Th. Pangalos [1] Ú. v. ES C 290, 14.11.1988. [2] Pozri s. 56 tohto úradného vestníka. --------------------------------------------------
Úradný vestník L 382 , 31/12/1988 S. 0044 - 0044



Rozhodnutie Rady z 21. decembra 1988, ktoré sa týka dočasného uplatňovania schválenej zápisnice upravujúcej Dohodu medzi Európskym hospodárskym spoločenstvom a Hong Kongom o obchode s textilnými výrobkami (88/666/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na návrh Komisie, keďže Dohoda medzi Európskym hospodárskym spoločenstvom a Hong Kongom o obchode s textilnými výrobkami, parafovaná 2. októbra 1986, sa až do skončenia postupov na jej uzatvorenie dočasne uplatňuje od 1. januára 1987 v súlade, zo strany spoločenstva, s rozhodnutím 88/213/EHS [1]; keďže na umožnenie zavedenia kombinovanej nomenklatúry uvedená dohoda ustanovuje pre určité kategórie možnosť množstvových úprav kvót; keďže po konzultáciách medzi spoločenstvom a Hong Kongom bola 29. júla 1988 parafovaná schválená zápisnica upravujúca kvóty kategórie 7 a 78 výrobkov ustanovenej v dohode; keďže až do dokončenia postupov potrebných na uzatvorenie dohody a schválenej zápisnice by sa táto schválená zápisnica mala dočasne uplatňovať s účinnosťou od 1. januára 1988, ak existuje recipročné ustanovenie na strane Hong Kongu, ROZHODLA TAKTO: Článok 1 Schválená zápisnica, ktorou sa upravuje dohoda o obchode s textilnými výrobkami medzi Európskym hospodárskym spoločenstvom a Hong Kongom, sa až do skončenia postupov potrebných na jej uzatvorenie dočasne uplatňuje v spoločenstve s účinnosťou od 1. januára 1988, ak existuje recipročné dočasné uplatňovanie na strane Hong Kongu. Text schválenej zápisnice je pripojený k tomuto rozhodnutiu. Článok 2 Komisia je vyzvaná, aby sa usilovala o dosiahnutie dohody s vládou Hong Kongu o dočasnom uplatňovaní schválenej zápisnice, na ktorú odkazuje článok 1, a aby o tom informovala Radu. V Bruseli 21. decembra 1988 Za Radu predseda V. Papandreou [1] Ú. v. ES L 97, 14.4.1988, s. 1. --------------------------------------------------
Úradný vestník L 261 , 21/09/1988 S. 0027 - 0027

Fínske špeciálne vydanie: Kapitola 3 Zväzok 27 S. 0159

Švédske špeciálne vydanie: Kapitola 3 Zväzok 27 S. 0159



Rozhodnutie Komisie z 8. septembra 1988, ktorým sa mení a dopĺňa rozhodnutie 87/309/EHS o schválení nezmazateľného označovania predpísaných údajov na obaloch osiva niektorých druhov krmovín (88/493/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], naposledy zmenenú a doplnenú smernicou 88/380/EHS [2], najmä na jej poslednú vetu v článku 10 ods. 1 písm. a), keďže osivá krmovín nesmú byť umiestnené na trh, kým nie sú ich balenia označené oficiálnym štítkom v súlade s ustanoveniami stanovenými v smernici 66/401/EHS; keďže by však malo byť schválené nezmazateľné označovanie predpísaných údajov na obaloch na základe vzoru stanoveného štítka; keďže Komisia už poskytla takéto schválenie rozhodnutím 87/309/EHS [3]; keďže rozhodnutie Komisie 80/755/EHS zo 17. júla 1980 o schválení nezmazateľného označenia predpísaných údajov na obaloch osiva obilnín [4] naposledy zmeneného a doplneného rozhodnutím 81/109/EHS [5], poskytuje podobné povolenie pre osivá obilnín; keďže podľa toho rozhodnutia potrebné údaje musia byť pri predávaní vzoriek vytlačené alebo vyrazené, čo je menej rozsiahly prípad ako v prípade osiva krmovín; keďže počas uplatňovania rozhodnutia 87/309/EHS sa zistilo, že toto rozhodnutie by sa malo zmeniť a doplniť tak, aby ustanovenia týkajúce sa potrebných údajov, ktoré majú byť vytlačené alebo vyrazené na obaloch pri predávaní vzoriek boli rovnaké ako tie, ktoré sú stanovené v rozhodnutí 80/755/EHS pre osivá obilnín; keďže opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO ROZHODNUTIE: Článok 1 V článku 1 ods. 2 písm. c) rozhodnutia 87/309/EHS, "príloha IV (A) a) (3), (3a) a (6)" sa nahrádza takto "príloha IV, časť A, bod I a) (3) a (3a)". Článok 2 Toto rozhodnutie je adresované členským štátom. V Bruseli 8. septembra 1988 Za Komisiu Frans Andriessen podpredseda [1] Ú. v. ES 125, 11.7.1966, s. 2298/66. [2] Ú. v. ES L 187, 16.7.1988, s. 31. [3] Ú. v. ES L 155, 16.6.1987, s. 26. [4] Ú. v. ES L 207, 9.8.1980, s. 37. [5] Ú. v. ES L 64, 11.3.1981, s. 13. --------------------------------------------------
Úradný vestník L 358 , 27/12/1988 S. 0022 - 0024



Rozhodnutie Rady z 21. decembra 1988 o uzavretí dohody vo forme výmeny listov medzi Európskym hospodárskym spoločenstvom a Marockým kráľovstvom o dovoze konzervovaných ovocných šalátov s pôvodom v Maroku do spoločenstva (88/649/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže dohoda o spolupráci medzi Európskym hospodárskym spoločenstvom a Marockým kráľovstvom [1] bola podpísaná 25. apríla 1976 a vstúpila do platnosti 1. novembra 1978; keďže by sa mala schváliť dohoda vo forme výmeny listov medzi Európskym hospodárskym spoločenstvom a Marockým kráľovstvom o dovoze konzervovaných ovocných šalátov s pôvodom v Maroku do spoločenstva, ROZHODLA TAKTO: Článok 1 Týmto sa v mene spoločenstva schvaľuje dohoda vo forme výmeny listov medzi Európskym hospodárskym spoločenstvom a Marockým kráľovstvom o dovoze konzervovaných ovocných šalátov s pôvodom v Maroku do spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. Bruseli 21. decembra 1988 Za Radu predseda V. Papandreou [1] Ú. v. ES L 264, 27.9.1978, s. 2. --------------------------------------------------
Úradný vestník L 053 , 27/02/1988 S. 0090 - 0090

Fínske špeciálne vydanie: Kapitola 3 Zväzok 26 S. 0059

Švédske špeciálne vydanie: Kapitola 3 Zväzok 26 S. 0059



Rozhodnutie Rady z 22. februára 1988 o uzavretí dodatkového protokolu k Dohode o pridružení medzi Európskym hospodárskym spoločenstvom a Tureckom (88/89/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 238, so zreteľom na odporúčanie Komisie, so zreteľom na stanovisko Európskeho parlamentu [1], keďže dodatkový protokol k Dohode o pridružení medzi Európskym hospodárskym spoločenstvom a Tureckom [2], podpísanej v Ankare 12. septembra 1963, by sa mal schváliť, ROZHODLA TAKTO: Článok 1 Dodatkový protokol k Dohode o pridružení medzi Európskym hospodárskym spoločenstvom a Tureckom sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady v mene spoločenstva predloží oznámenie, ktoré ustanovuje článok 4 protokolu [3]. Článok 3 Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. V Bruseli 22. februára 1988 Za Radu predseda H.-D. Genscher [1] Stanovisko doručené 20. januára 1988 (zatiaľ neuverejnené v úradnom vestníku). [2] Ú. v. ES L 217, 29.12.1964, s. 3687/64. [3] Generálny sekretariát Rady uverejní dátum vstupu do platnosti protokolu v Úradnom vestníku Európskych spoločenstiev. --------------------------------------------------
Úradný vestník L 137 , 02/06/1988 S. 0025 - 0026

Fínske špeciálne vydanie: Kapitola 11 Zväzok 14 S. 0067

Švédske špeciálne vydanie: Kapitola 11 Zväzok 14 S. 0067



Rozhodnutie Rady zo 16. mája 1988 o uzavretí Európskej konvencie o ochrane zvierat určených na zabitie (88/306/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže Rada schválila smernicu 74/577/EHS o omračovaní zvierat pred zabitím [4], smernicu 64/433/EHS o zdravotných problémoch, ktoré ovplyvňujú obchod s čerstvým mäsom v rámci spoločenstva [5], naposledy zmenenú a doplnenú smernicou 86/587/EHS [6], najmä prílohu I, kapitolu I, bod 13 a) a smernicu 71/118/EHS o zdravotných problémoch, ktoré ovplyvňujú obchod s čerstvým hydinovým mäsom [7], naposledy zmenenú a doplnenú nariadením (EHS) č. 3768/85 [8], najmä jeho prílohu I, Kapitolu IV, bod 20; keďže Európska konvencia o ochrane zvierat určených na zabitie, ďalej len "konvencia" bola zostavená v Rade Európy s cieľom ochraňovať zvieratá určené na zabitie; keďže článok 20 tejto konvencie stanovuje, že ju môžu podpísať členské štáty Rady Európy a Európske hospodárske spoločenstvo; keďže ustanovenia konvencie sú v súlade so smernicami 74/577/EHS, 64/433/EHS a 71/118/EHS; keďže je však rozsah konvencie širší; keďže vnútroštátne právne predpisy, ktoré sa týkajú ochrany zvierat určených na zabitie majú dopad na podmienky konkurencie a preto aj na fungovanie spoločného trhu s poľnohospodárskymi produktmi; keďže sa konvencia zaoberá záležitosťami, ktoré spadajú do rámca Spoločnej poľnohospodárskej politiky; keďže sa ukazuje, že účasť spoločenstva je v súlade s dosiahnutím cieľov spoločenstva, ROZHODLA TAKTO: Článok 1 Európska konvencia o ochrane zvierat určených na zabitie sa týmto schvaľuje v mene Európskeho hospodárskeho spoločenstva. Text konvencie je priložený. Článok 2 Predseda rady uloží listinu o schválení v súlade s článkom 20 konvencie [9]. V Bruseli 16. mája 1988 Za Radu predseda I. Kiechle [1] Ú. v. ES C 15, 20.1.1988, s. 3. [2] Ú. v. ES C 49, 22.2.1988, s. 146. [3] Ú. v. ES C 35, 8.2.1988, s. 8. [4] Ú. v. ES L 316, 26.11.1974, s. 10. [5] Ú. v. ES 121, 29.7.1964, s. 2012/64. [6] Ú. v. ES L 339, 2.12.1986, s. 26. [7] Ú. v. ES L 55, 8.3.1971, s. 23. [8] Ú. v. ES L 362, 31.12.1985, s. 8. [9] Deň, v ktorý konvencia nadobudne účinnosť uverejnení v Úradnom vestníku Európskych spoločenstiev(Official Journal of European Communities) generálny sekretariát rady. --------------------------------------------------
Úradný vestník L 358 , 27/12/1988 S. 0019 - 0021



Rozhodnutie Rady z 21. decembra 1988 o uzavretí dohody vo forme výmeny listov týkajúcich sa článku 9 protokolu 1 k Dohode medzi Európskym hospodárskym spoločenstvom a štátom Izrael a o dovoze konzervovaných ovocných šalátov s pôvodom v Izraeli do spoločenstva (88/648/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže dohoda medzi Európskym hospodárskym spoločenstvom a štátom Izrael [1] bola podpísaná 11. mája 1975; keďže by sa mala schváliť dohoda vo forme výmeny listov týkajúcich sa článku 9 protokolu 1 k uvedenej dohode a o dovoze konzervovaných ovocných šalátov s pôvodom v Izraeli do spoločenstva, ROZHODLA TAKTO: Článok 1 Týmto sa v mene spoločenstva schvaľuje dohoda vo forme výmeny listov týkajúcich sa článku 9 protokolu 1 k Dohode medzi Európskym hospodárskym spoločenstvom a štátom Izrael o dovoze konzervovaných ovocných šalátov s pôvodom v Izraeli do spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 21. decembra 1988 Za Radu predseda V. Papandreou [1] Ú. v. ES L 136, 28.5.1975, s. 3. --------------------------------------------------
Úradný vestník L 358 , 27/12/1988 S. 0013 - 0015

Fínske špeciálne vydanie: Kapitola 3 Zväzok 28 S. 0043

Švédske špeciálne vydanie: Kapitola 3 Zväzok 28 S. 0043



Rozhodnutie Rady z 21. decembra 1988 o uzavretí dohody vo forme výmeny listov medzi Európskym hospodárskym spoločenstvom a Alžírskou demokratickou ľudovou republikou o dovoze paradajkového koncentrátu s pôvodom v Alžírsku do spoločenstva (88/646/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na odporúčanie Komisie, keďže Dohoda o spolupráci medzi Európskym hospodárskym spoločenstvom a Alžírskou demokratickou ľudovou republikou [1] bola podpísaná 26. apríla 1976 a vstúpila do platnosti 1. novembra 1978; keďže by sa mala schváliť dohoda vo forme výmeny listov medzi Európskym hospodárskym spoločenstvom a Alžírskou demokratickou ľudovou republikou o dovoze paradajkového koncentrátu s pôvodom v Alžírsku do spoločenstva, ROZHODLA TAKTO: Článok 1 Týmto sa v mene spoločenstva schvaľuje Dohoda vo forme výmeny listov medzi Európskym hospodárskym spoločenstvom a Alžírskou demokratickou ľudovou republikou o dovoze paradajkového koncentrátu s pôvodom v Alžírsku do spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto rozhodnutie nadobúda účinnosť v deň po jeho uverejnení v Úradnom vestníku Európskych spoločenstiev. V Bruseli 21. decembra 1988 Za Radu predseda V. Papandreou [1] Ú. v. ES L 263, 27.9.1978, s. 2. --------------------------------------------------
Úradný vestník L 358 , 27/12/1988 S. 0016 - 0018



Rozhodnutie Rady z 21. decembra 1988 o uzavretí dohody vo forme výmeny listov medzi Európskym hospodárskym spoločenstvom a Alžírskou demokratickou ľudovou republikou o dovoze konzervovaných ovocných šalátov s pôvodom v Alžírsku do spoločenstva (88/647/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže dohoda o spolupráci medzi Európskym hospodárskym spoločenstvom a Alžírskou demokratickou ľudovou republikou [1] bola podpísaná 26. apríla 1976 a vstúpila do platnosti 1. novembra 1978; keďže by sa mala schváliť dohoda vo forme výmeny listov medzi Európskym hospodárskym spoločenstvom a Alžírskou demokratickou ľudovou republikou o dovoze konzervovaných ovocných šalátov s pôvodom v Alžírsku do spoločenstva, ROZHODLA TAKTO: Článok 1 Týmto sa v mene spoločenstva schvaľuje dohoda vo forme výmeny listov medzi Európskym hospodárskym spoločenstvom a Alžírskou demokratickou ľudovou republikou o dovoze konzervovaných ovocných šalátov s pôvodom v Alžírsku do spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 21. decembra 1988 Za Radu predseda V. Papandreou [1] Ú. v. ES L 263, 27.9.1978, s. 2. --------------------------------------------------
Úradný vestník L 382 , 31/12/1988 S. 0039 - 0039

Fínske špeciálne vydanie: Kapitola 11 Zväzok 14 S. 0209

Švédske špeciálne vydanie: Kapitola 11 Zväzok 14 S. 0209



Rozhodnutie Rady z 21. decembra 1988, ktoré sa týka dočasného uplatňovania Medzinárodnej dohody o prírodnom kaučuku z roku 1987 (88/662/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 116, so zreteľom na návrh Komisie, keďže v roku 1979 skončila platnosť Medzinárodnej dohody o prírodnom kaučuku; keďže podľa rozhodnutia 88/107/EHS [1] spoločenstvo a jeho členské štáty podpísali 18. decembra 1987 Medzinárodnú dohodu o prírodnom kaučuku z roku 1987 (ďalej len "dohoda z roku 1987"); keďže je vhodné zabezpečiť, aby dohoda z roku 1987 predbežne nadobudla účinnosť najneskôr 1. januára 1989; keďže na tento účel spoločenstvo a jeho členské štáty musia, v súlade so svojimi vnútornými postupmi nevyhnutnými na tento účel a po ich dokončení, oznámiť generálnemu tajomníkovi Organizácie spojených národov svoj úmysel predbežne uplatňovať dohodu z roku 1987, ROZHODLA TAKTO: Článok 1 Len čo spoločenstvo a jeho členské štáty dokončia vnútorné postupy nevyhnutné na tento účel, oznámia generálnemu tajomníkovi Organizácie spojených národov svoj úmysel dočasne uplatňovať Medzinárodnú dohodu o prírodnom kaučuku z roku 1987 v súlade s článkom 59 ods. 1 a článkom 60 ods. 2 uvedenej dohody. Článok 2 Predseda Rady sa týmto oprávňuje určiť osobu splnomocnenú na uloženie oznámenia o dočasnom uplatňovaní dohody z roku 1987 v mene spoločenstva. V Bruseli 21. decembra 1988 Za Radu predseda V. Papandreou [1] Ú. v. ES L 58, 3.3.1988, s. 18 --------------------------------------------------
Úradný vestník L 071 , 15/03/1989 S. 0041 - 0041

Fínske špeciálne vydanie: Kapitola 11 Zväzok 15 S. 0003

Švédske špeciálne vydanie: Kapitola 11 Zväzok 15 S. 0003



Rozhodnutie Rady z 20. februára 1989 o uzavretí dohody medzi Európskym hospodárskym spoločenstvom a Kanadou o obchode a obchodovaní s alkoholickými nápojmi (89/189/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže 17. decembra 1988 Kanada a spoločenstvo, na základe zistení a záverov skupiny odborníkov GATT na dovoz, distribúciu a predaj alkoholických nápojov obchodnými agentúrami kanadských provincií, dospeli k záveru vo forme dohody; keďže uvedená dohoda by sa mala schváliť, ROZHODLA TAKTO: Článok 1 Dohoda medzi Európskym hospodárskym spoločenstvom a Kanadou o obchode a obchodovaní s alkoholickými nápojmi ako aj výmenné listy pripojené k tejto dohode sa týmto schvaľujú v mene spoločenstva. Text nástrojov stanovených v predchádzajúcom pododseku je pripojený k tomuto rozhodnutiu. Článok 2 Predseda Rady je oprávnený určiť osobu(-y) splnomocnenú(-é) na podpísanie dohody tak, aby zaväzovala spoločenstvo. V Bruseli 20. februára 1989 Za Radu predseda F. Fernandez Ordoñez --------------------------------------------------